Aurora (film 2025)

Aurora on Andres Maimiku ja Rain Tolgi kolmas ühine täispikk mängufilm, mis esilinastus 10. jaanuaril 2025 Tallinnas Solarise Apollo kinos.Vaata, kes väisasid filmi "Aurora" esilinastuse meeleolukat järelpidu. kultuur.err.ee, 19. märts 2025.  

Filmi kogus kinos 22 693 vaatajat, millega see oli vaadatavuselt viies Eesti film 2025. aastal."Edetabel. 2025. aasta vaadatuimad filmid Eesti kinodes" ERR kultuur, 22. jaanuar 2026

 Filmist 
See on lugu noorest naisest, kes on üles kasvanud tihedalt seotud, ühtehoidvas, aga ka üksteist jälgivas perekonnas. Aurora on usujuhi tütar ja sõidab abikaasa Joonasega oma vanemate juurde pulma-aastapäeva tähistama. Naisega üritab samas ühendust saada tema endine salaarmuke Lenny, kuid abikaasale ei jää see märkamatuks. Joonas eelistab juba sisse käidud radu ja hoiab kinni seaduse jõu saanud suhtest kas või vägivalla hinnaga. Tema vastandiks on seikleja, avantüristi hingega, avatud ja emotsionaalne Lennart, kes kummutab tabusid ning ei allu mingile hierarhiale.

Aastapäeva tähistamisest kujuneb välja pereväärtusi ülistav üritus, millega Aurora isa Valdek tahab järgijaile luua pilti ideaalsest peremudelist. Paralleelselt käivitub teine ajatasand – aasta tagasi toimunud Aurora ja Lenny armulugu, mille käigus Lenny tõmbab Aurora oma pöörasesse maailma. 

"Aurora" on valminud karakteripõhise improvisatsiooni meetodi abil. Selle stsenaarium valmis improvisatsiooniliste proovide käigus, kus näitleja elas läbi samu tundeid, mis tema karaktergi ja reageeris uutele olukordadele oma tegelaskuju psüühikast lähtudes.Tolgi ja Maimiku "Aurora" jõuab kinodesse tuleva aasta jaanuaris. kultuur.err.ee, 10. september 2024

Filmi tootmist toetasid Eesti Filmi Instituut, Eesti Kultuurkapital, Tartu Filmifond ja Viru Filmifond.Aurora. Eesti filmi andmebaas.

 Osatäitjad  
 Aurora – Maarja Johanna Mägi
 Joonas – Ott Kartau
 Lenny – Jörgen Liik
 Juta – Kersti Heinloo
 Valdek – Indrek Taalmaa
 Mia – Rea Lest-Liik
 Siiri – Karin Rask
 Vardo – Margus Jaanovits
 Peeter – Simeoni Sundja
 solist – Robert Linna
 mänedžer – Anti Reinthal
 administraator – Liisa Linhein
ja teised.

 Viited 

 Kirjandus 
 Elo Kaalep. "Aurora" – tavaline Eesti elu. sirp.ee, 24. jaanuar 2025
 Tõnu Karjatse. Arvustus. "Aurora" kui ühe suhte anatoomia. kultuur.err.ee, 18. märts 2025

 Välislingid 
 "Aurora" andmebaasis IMDb.
 Aurora. Treiler.

Kategooria:2025. aasta filmid
Kategooria:Eesti draamafilmid